নিহতের পিতা মোঃ হাবিবুর রহমান জানান, মেয়ের জামাতা কামরুল ইসলাম সৌদি আরব থেকে আসার পর থেকেই এক লাখ টাকা ও ঘরের ফার্নিচার দেয়ার জন্য চাপ দিতে থাকে। আমি দরিদ্র কৃষক এসব দিতে না  পারায় প্রায়ই আমার মেয়েকে শাররীক ভাবে নির্যাতন করতো। ঘটনার দিন দুপুর ২টায় আমার মোবাইলে লাভলী ফোন করে নির্যাতনের বর্ননা দিয়ে ব্যাপক কান্নাকাটি করে। এর কিছুক্ষন পরেই আমি জানতে পারি লাভলী আর বেঁচে নেই।